16.1.2023
RO
Jurnalul Oficial al Uniunii Europene
L 14/365
Figura 1 Ilustrarea condițiilor de presiune atmosferică și temperatură
7.
Încercarea în laborator a emisiilor din afara ciclurilor și încercarea motoarelor montate pe vehicule în vederea omologării de tip Cerințele referitoare la încercările în laborator privind emisiile din afara ciclurilor nu se aplică în cazul omologării de tip a unui motor cu aprindere prin scânteie în conformitate cu prezentul regulament.
7.1.
Cerințe armonizate la nivel mondial privind limitele zonei de control Zona de control WNTE constă în turația motorului și punctele de sarcină definite la punctele 7.1.1 – 7.1.6.
Figura 2 ilustrează demonstrativ zona de control WNTE.
7.1.1 Gama de turații ale motorului Zona de control WNTE include toate turațiile de funcționare cuprinse între 30% din totalul turațiilor distribuite pe întregul ciclu de încercare WHTC, inclusiv turația de ralanti (n30) și turația cea mai ridicată la care se obține 70% din puterea maximă (nhi).
În figura 3 este prezentat un exemplu de distribuție WNTE a frecvenței turației cumulative pentru un motor specific.
7.1.2 Intervalul de cuplu al motorului Zona de control WNTE include toate punctele de sarcină ale motorului având o valoare a cuplului mai mare sau egală cu 30 % din cuplul maxim produs de motor.
7.1.3 Domeniu de putere a motorului Fără a aduce atingere dispozițiilor de la punctele 7.1.1 și 7.1.2, turația și punctele de sarcină aflate sub 30 % din puterea maximă produsă de motor sunt excluse din zona de control WNTE pentru toate emisiile.
7.1.4 Aplicarea conceptului familiei de motoare În principiu, orice motor dintr-o familie având o curbă unică putere/cuplu va avea propria sa zonă de control WNTE.
În scopul încercării în timpul utilizării, se aplică zona individuală de control WNTE pentru respectivul motor.
În scopul încercării de omologare (certificare) a unei familii de motoare conform procedurii prevăzute de gtr privind WHDC, producătorul poate aplica opțional o singură zonă de control WNTE pentru familia de motoare, în următoarele condiții: